Radviliškise rajoon

Radviliškise rajoon (leedu keeles Radviliškio rajono savivaldybė) on  2. järgu haldusüksus (rajoon) endise Šiauliai maakonna aladel Leedus.

Rajoonis on 12 omavalitsust, selle pindala on 1635 km2 ja elanike arv oli 2014. aastal 39 705 inimest.

Rajoon moodustati 1950. aastal. Rajoon koosneb järgmistest valdadest: Aukštelkai, Baisogala, Grinkiškise, Pakalniškiai, Radviliškise, Sidabravase, Skėmiai, Šaukotase, Šeduva, Šiaulėnai ja Tyruliai vald. Omaette omavalitsuse moodustab veel Radviliškise linn.
pisi|tühi|Radviliškise rajooni omavalitsused

Suurim asula on halduskeskus Radviliškis (9503 inimest). Teine linn rajoonis on Šeduva. Lisaks asuvad rajoonis Baisogala, Grinkiškise, Palonai, Pašušvyse, Pociūnėliai, Sidabravase, Šaukotase, Šiaulėnai, Tyruliai ja Vadaktai alevid. 2011. aasta seisuga olid elanikest 95,69% leedulased, 2,8% venelased, 0,3% valgevenelased, 0,29% ukrainlased, 0,2% poolakad, 0,04% sakslased.

Rajooni tähtsamad jõed on Nevėžise lisajõed Kiršinas, Dotnuvėlė ja Šušvė. Radviliškise rajooni territooriumile jääb osaliselt Tytuvėnai regionaalpark.

 Viited 

Välislingid

 Radviliškise rajooni koduleht

Kategooria:Šiauliai maakonna omavalitsused